מרצים: ד”ר משה מורד  משך הקורס: סמסטריאלי נקודות אקדמיות: 2 קורס מבוא על המוסיקה ועל משמעות המוסיקה בתרבויות אפריקה והפזורה (דיאספורה) האפריקנית (כולל ארה”ב, קובה וברזיל). מטרת הקורס בין השאר לנפץ קונספציות מוטעות לגבי מוזיקה אפריקנית ולעודד חשיבה ביקורתית והבנה של המרחב התרבותי האפריקני המהווה נקודת מפגש של מוזיקה, דת, פוליטיקה וכוח. על הקשר של מוזיקה באפריקה לדת, פולחן דתי, רוחניות, תקשורת, מגדר, השינויים הפוליטיים והחברתיים, השפעת הקולוניאליזם, הגלובליזציה ועוד. הקורס יסקור תרבויות מוסיקליות אפריקניות (באפריקה וב”עולם החדש”) , יציג כמה כלי נגינה אופייניים, מבנים  מוסיקליים אופייניים,  וידון בקווים משותפים במוסיקה האפריקנית משני צדי האוקיינוס, מקורות והשפעה. מטרת הקורס לתת בסיס של הבנה, הכרה, פתיחות, ולעורר עניין בהכרת העולם המוסיקלי העשיר של אפריקה והפזורה האפריקנית. כמו כן להעשיר את הידע במושגים, סגנונות ואומני המוסיקה האפריקנית כיום. נלמד להכיר את השורשים האפריקניים של המוסיקה הפופולרית הגלובלית (ג’אז, בלוז, פופ, היפ הופ, סול, RNB וכו’).